open-index/open-wikipedia-markdown huggingface dataset:
Kyrmysimppu

**Kyrmysimppu** (*Rhamphocottus richardsonii*) on ahvenkaloihin kuuluva kalalaji, jota tavataan Tyynenmeren pohjoisosista. 

## Koko ja ulkonäkö
Kyrmysimppu on pienehkö kala, korkeintaan 9 cm:n pituinen. Ruumiinrakenteeltaan se on korkea- ja litteäruumiinen, ja sen kuono on pitkä. Suomut ovat piikikkäät. Kyrmysimpulla on kaksi toisistaan erillään olevaa selkäevää, kookkaat rintaevät ja pyöreähkö selkäevä. Rintaevän alimmat ruodot ovat muita ruotoja pidemmät ja paksummat. Kyrmysimpulla ei ole uimarakkoa. Vedestä nostettuna kyrmysimput muodostavat murahtelevia ääniä. Pohjaväriltään kyrmysimppu on vaaleanruskea ja ruumiissa on epäsäännöllisiä tummemman ruskeita raitoja. Evät ovat oranssinpunaiset.

## Levinneisyys ja elintavat
Kyrmysimppua tavataan alueelta, joka ulottuu Japanista Beringinmerelle, Alaskaan ja etelään Kaliforniaan asti. Laji elää matalahkoissa vesissä, tyypillisesti alle 200 metrin syvyydessä, hiekka- ja kivikkopohjilla ja rannikon vuorovesilammikoissa. Kala elää usein kivenkoloissa, luolissa ja suurten *Balanus nubilis* -siimajalkaisten tyhjissä kuorissa. Sen ravintoa ovat eläinplankton, pienet äyriäiset ja pienet kalat.. Lajin lisääntymisaika on elokuusta lokakuuhun.

## Lähteet
Ilmari Poijärvi

**Joosef Ilmari Poijärvi** (vuoteen 1906 *Boijer*; 11. syyskuuta 1892 Inkoo – 30. tammikuuta 1970 Helsinki) oli suomalainen maataloustieteilijä. Hän oli Maatalouden tutkimuskeskuksen kotieläinhoidon tutkimuslaitoksen johtaja ja professori 1928–1957 ja Helsingin yliopiston ruokintaopin dosentti 1930–1958. Hän oli Maataloustieteellisen Aikakauskirjan päätoimittaja 1936–1958. Lisäksi hän oli Helsingin maanviljelyslyseon johtaja ja opettaja 1920–1923 sekä Suomen Maataloustieteellisen seuran puheenjohtaja 1932–1933 ja 1936–1937.

Ilmari Poijärven veljenpoika oli koulu- ja musiikkimies, professori L. Arvi P. Poijärvi.

## Lähteet
Circle (Amorphiksen albumi)

**Circle** on suomalaisen Amorphis-yhtyeen yhdestoista studioalbumi, joka julkaistiin huhtikuussa 2013. Se on vuoden 2003 *[[Far from the Sun]]in* jälkeen ensimmäinen Amorphiksen albumi, jonka lauluja ei ole tuottanut Marco Hietala tai jonka sanoitukset eivät liity *[[Kalevala]]an*. Levyn on tuottanut ja miksannut ruotsalainen Peter Tägtgren.

Albumin ensimmäinen single *Hopeless Days* julkaistiin 1. maaliskuuta 2013. Toinen single *The Wanderer* julkaistiin viikko ennen albumin ilmestymistä. Parin edellisen albumin tapaan *Circle* sijoittui Suomen virallisen listan ykköspaikalle ensimmäisellä listaviikollaan.

Albumi on myynyt Suomessa kultalevyyn oikeuttavan määrän.

## Kappaleet

## Kokoonpano
Esittäjät:
* Tomi Joutsen – laulu
* Esa Holopainen – kitara
* Tomi Koivusaari – kitara
* Niclas Etelävuori – basso
* Jan Rechberger – rummut
* Santeri Kallio – kosketinsoittimet

lisäksi:
*Sakari Kukko – puhaltimet

## Arvostelut
* The Guardian: 
* Hifimaailma: *suopea*
* Imperiumi.net: 9–/10
* Kaaoszine.fi: 
* Rumba: 
* Soundi: 
* V2.fi: 

## Lähteet

## Aiheesta muualla
* 
*
Koripallon naisten SM-sarjakausi 1947

**Koripallon naisten SM-sarjakaudella 1947** Turun Urheiluliitto voitti mestaruuden. Hopeaa voitti Kotkan Kolmio ja pronssia Eiran Kisa-Veikot. Kausi oli epävirallinen, eikä Koripalloliitto laske sitä mukaan virallisiin mitalitaulukoihin.

## Runkosarja

Loppuottelu
* **[[Turun Urheiluliitto]]** - Kotkan Kolmio **11–3**

Työväen Urheiluliiton mestaruusottelu
* **[[Porin Veto]]** - Helsingin Tarmo **12–11**

## Lähteet
* Martti Jukola: Urheilun Pikkujättiläinen, WSOY 1951 (Neljäs painos)

### Viitteet
Koripallon naisten SM-sarjakausi 1942

**Koripallon naisten Sotasarjakaudella 1942** Helsingin Tarmo voitti mestaruuden. Hopeaa voitti Kilven Urheilijat ja pronssia Helsingin Kullervo. Koripalloliitto ei laske kautta mukaan nykyisiin mitalitaulukoihin.

## Runkosarja

## Lähteet
* Martti Jukola: Urheilun Pikkujättiläinen, WSOY 1951 (Neljäs painos)

### Viitteet
Hydnaceae

**Hydnaceae** on avokantaisiin kuuluva sieniheimo.

Alun perin Hydnaceae-heimoon luokiteltiin vain orakkaita. Fylogeneettisissä tutkimuksissa on kuitenkin paljastunut, että tyyppisuku vahvero-orakkaat (*Hydnum*) on niin läheistä sukua eräille vahveromaisille sienille, haarakkaille ja orvakoille, ettei niiden luokitteleminen eri heimoihin ole mielekästä. Vuonna 2014 ehdotettiin, että Cantharellaceae, Clavulinaceae ja Sistotremataceae yhdistetään Hydnaceae-heimoon, ja monet tutkijat ovat seuranneet ehdotusta.

Uusi, laajempi Hydnaceae on hyvin monimuotoinen heimo niin morfologialtaan kuin ekologialtaan. Se sisältää muun muassa vahveroiden (*Cantharellus*), mustatorvisienten (*Craterellus*) ja korallihaarakkaiden (*Clavulina*) kaltaisia juurisieniä. Lisäksi joissakin suvuissa on lahottajasieniä, ja kurokoissa (*Sistotrema*) on sekä juuri- että lahottajasieniä. Heimossa on myös jäkälien sieniosakkaita, kuten parvikkaat (*Multiclavula*).

Vahveroissa, mustatorvisienissä, vahvero-orakkaissa ja korallihaarakkaissa on ruokasieniä. Yhtään myrkkysieniä ei Hydnaceae-heimosta tunneta.

## Suvut
Heimo sisältää seuraavat suvut:

* *[[Bergerella]]*
* *[[Bryoclavula]]*
* *[[Bulbilla]]*
* *[[Burgella]]*
* *[[Burgellopsis]]*
* *[[Burgoa]]*
* Vahverot (*Cantharellus*)
* Korallihaarakkaat (*Clavulina*)
* *[[Corallofungus]]*
* Mustatorvisienet (*Craterellus*)
* *[[Gloeomucro]]*
* Vahvero-orakkaat (*Hydnum*)
* *[[Ingoldiella]]*
* Kalvot (*Membranomyces*)
* *[[Minimedusa]]*
* Parvikkaat (*Multiclavula*)
* *[[Neoburgoa]]*
* *[[Parastereopsis]]*
* *[[Repetobasidiellum]]*
* *[[Rogersiomyces]]*
* Kurokat (*Sistotrema*)
* *[[Sistotremella]]*

## Lähteet
Lampsijärvi

**Lampsijärvi** eli **Lamssijärvi** on Laajoen valuma-alueeseen kuuluva, Yläneellä Pöytyän kunnassa sijaitseva, noin 43 hehtaarin laajuinen järvi. Se sijaitsee Vaskijärven luonnonpuiston pohjoispuolella. Järvi saa pääosan vesistään Merijoen kautta Elijärvestä. Lampsijärven itäpäähän laskevaan jokeen tulee vettä myös Vaskijärven luonnonpuistossa sijaitsevasta Iso-Valasesta sekä joen eteläpuolisilta Haraissuolta ja Pajusuolta.

Järven ympärillä on runsaasti vapaa-ajan asutusta. Lampsijärven luonnonpuistonpuoleinen sivu on rakennettu käytännössä täyteen.

## Lähteet

* 

### Viitteet
Georg von Hertling

**Georg von Hertling** (31. elokuuta 1843 Darmstadt – 4. tammikuuta 1919 Ruhpolding) oli baijerilainen poliitikko, joka toimi Saksan valtakunnankanslerina vuosina 1917–1918. Hän oli ensimmäinen virassa ollut puoluejohtaja. Ennen valtakunnankanslerikauttaan hän toimi 1912–1917 Baijerin pääministerinä.

## Elämäkerta

Hertling toimi vuodesta 1882 Münchenin yliopiston filosofian professorina ja hän julkaisi kirjat Aristoteleesta (1871) ja Albert Suuresta (1880). Vuosina 1875–1890 ja 1893–1912 hän oli edustajana valtiopäivillä. Vuosina 1909–1912 hän johti Reichstagissa Keskustapuoluetta. Vuonna 1891 Luitpold nimitti Hertlingin Baijerin maapäivien ylähuoneen elinikäiseksi jäseneksi.

Baijerin maapäivien suurimman puolueen johtajana Luitpold valitsi Hertlingin Baijerin pää- ja ulkoministeriksi vuonna 1912. Ludvig III antoi Hertlingille kreivin arvon. Ensimmäisen maailmansodan syttyessä Hertling kannatti valtakunnankansleri Theobald von Bethmann Hollwegin politiikkaa, mutta kieltäytyi vuonna 1917 valtakunnankanslerin virasta. Kuitenkin Georg Michaeliksen erottua marraskuussa 1917 hän suostui Saksan valtakunnankansleriksi ja Preussin pääministeriksi. Hän oli kummassakin tehtävässä ensimmäinen poliitikko: edeltäjät olivat olleet joko virkamiehiä tai armeijataustaisia. Korkeasta iästään ja konservatiivisesta asenteesta johtuen hän ei pystynyt vastaamaan kenraalikunnan Paul von Hindenburgin ja Erich Ludendorffin vaikutusvaltaan. Kuten edeltäjänsä Michaelis, von Hertling nähtiin Hindenburgin ja Ludendorffin marionettina. Von Hertling johti kotirintamaa sodan viimeisessä vaiheessa, mutta koska hänet nähtiin kyvyttömäksi hoitamaan kriisiä, hänet pakotettiin ennen sodan päättymistä eroamaan virasta ruhtinas Maximilian von Badenin hyväksi.

Valtionhoitaja Svinhufvud myönsi kreivi Hertlingille marraskuussa Suomen vapaudenristin suurristin.

Näyttelijä Gila von Weitershausen on Von Hertlingin lapsenlapsenlapsi.

## Lähteet
MovieStarPlanet

**MovieStarPlanet**, lyhyemmin **MSP**, on tanskalainen pääasiassa 8-15-vuotiaille lapsille ja nuorille suunnattu sosiaalinen peli, joka on perustettu vuonna 2009. Se toimii Suomen lisäksi 14 muussa maassa.

Pelin ideana on saada ilmaista itseään ja jutella muille pelaajille sekä tulla käyttäjällään kuuluisaksi tekemällä esimerkiksi elokuvia, artbookeja, lookeja ja designeja. Pelaaja voi myös halutessaan hankkia lemmikin. Toisinaan pelinäytölle ilmestyy lahjapaketteja, joita pelaaja voi avata. Niistä pelaaja saa famea ja starcoinseja. Fame, suomeksi maine, tarkoittaa tasopisteitä, ja starcoinsit ovat MovieStarPlanetin valuutta.

MovieStarPlanet on ladattavissa App Storesta ja Google Play -kaupasta. Aikaisemmin sitä voitiin pelata netissä ja tietokoneella. Nykyään kun Flash-animaatiotekniikka ei enää toimi voi peliä pelata vain puhelimella,  tabletilla tai sille tarkoitetulla tietokonesovelluksella. Peli on ilmainen, mutta on mahdollista ostaa maksullista lisäsisältöä ja VIP-jäsenyys. Vaihtoehtoina on yhdestä viikosta vuoteen kestävä VIP-jäsenyys. MovieStarPlanet ansaitsee rahaa VIP-jäsenmaksuilla ja Diamond-paketeilla. VIP-jäsenyyden avulla voi esimerkiksi ostaa vain VIP:eille tarkoitettuja vaatteita, tavaroita ja animaatioita, mennä VIP-chathuoneeseen ja paljon muuta.

Tammikuusta 2010 alkaen pelin keskusteluja ja siihen ladattuja videoita on valvottu jatkuvasti. Vuonna 2013 pelissä oli sata miljoonaa käyttäjää. MovieStarPlanet on suosittu lasten keskuudessa, varsinkin nuorten tyttöjen.

## MovieStarPlanet 2
MovieStarPlanetille tehtiin jatko-osa MovieStarPlanet 2, joka julkistettiin 25. lokakuuta 2019.

## Lähteet

## Aiheesta muualla
* MovieStarPlanet-pelisivusto
Indigonaakka

**Indigonaakka** (*Cyanolyca viridicyanus*) on varisten heimoon kuuluva varpuslintu.

## Levinneisyys
Indigonaakkaa esiintyy Andeilla Perussa ja Boliviassa. Lajin populaatiota ei ole arvioitu, mutta lajia on kuvattu melko tavalliseksi. Kantaa uhkaa elinympäristöjen häviäminen.

## Elinympäristö
Indigonaakka elää vuoristometsissä 1&nbsp;600–4&nbsp;000 metrin korkeudella, useimmiten kuitenkin  3&nbsp;000 metrin yläpuolella.

## Lähteet
Beautiful Eyes

**Beautiful Eyes** on yhdysvaltalaisen laulaja Taylor Swiftin EP vuodelta 2008. EP sisältää aiemmin julkaisemattoman kappaleen ”Beautiful Eyes”, Swiftin esikoisalbumin *[[Taylor Swift (albumi)|Taylor Swift]]* bonusraidat ”I Heart ?” ja ”I’m Only Me When I’m With You” ja uusia versioita albumin kappaleista. EP:n mukana on Swiftin musiikkivideoita sisältävä DVD. EP:tä myytiin yksinoikeudella vain Yhdysvalloissa Walmartin tavarataloissa ja sivustolla. 

EP pääsi Yhdysvaltain Billboard 200 -listalla sijalle 9. Myydyimpien countryalbumien listalla se nousi listaykköseksi syrjäyttäen Swiftin oman albumin *[[Taylor Swift (albumi)|Taylor Swift]]* ykköspaikalta.

## Kappaleet

## Listasijoitukset

## Lähteet

## Aiheesta muualla
*Beautiful Eyes AllMusic-sivustolla
* Beautiful Eyes Discogs-sivustolla
Satulinna (Hirvensalmi)

**Satulinna** on kartanohotelli Hirvensalmen Pöyryn kylässä, Etelä-Savon maakunnassa Ryökäsveden luoteisosan Urmaslahden rannalla. Hotellin pohjoispuolitse kulkee nimeä Otavantie kantava seututie 431, joka idässä johtaa Mikkelin Otavaan. Hirvensalmen kirkonkylän ja Pöyryn Satulinnan välillä kulkee myös jalankulun ja pyöräilyn reitti. 

Kartanohotellin päärakennus toimi alkujaan vuonna 1928 valmistuneena Pöyryn kunnalliskotina eli vanhainkotina. Osittain kaksikerroksisen, uusklassismia edustavan rakennuksen suunnitteli helsinkiläinen laitos- ja koulurakennuksiin erikoistunut arkkitehti Axel Mörne. Samaan kokonaisuuteen kuuluu entinen mielisairaalarakennus 1930-luvulta, aitta ja navetta. Kunnalliskoti oli suunniteltu 54 asukkaan ja mielisairaala 18 potilaan tarpeisiin. Asukkaat työskentelivät myös maatilana toimineessa kunnalliskodissa. Maatalous jatkui 1960-luvulle asti. Mielisairaalaosasto toimi vuoteen 1969 ja vanhainkoti vuoteen 1992 asti. Pöyryn kunnalliskodilla on rakennushistoriallisia ja maisemallisia arvoja, ja sitä suojellaan kaavan avulla.

Kunnalliskodin jälkeen kiinteistössä on toiminut useita yrittäjiä. Vuonna 2001 rakennuksen osti näyttelijä-yrittäjä Satu Silvo yhtiökumppaneineen, tavoitteenaan muokata rakennuksesta hyvinvointikeskus. Vuonna 2003 Silvo tapasi lakimies ja entinen jääkiekkotähti Juha Rantasilan ja heistä tuli kihlapari. Rantasila osti muut osakkaat pois hotellihankkeesta, ja ryhtyi miljoonasijoituksilla muokkaamaan rakennuksesta kokous- ja konferenssikeskusta. Rakennettiin rantasaunat ja -huviloita, navettaan perustettiin ravintola. Kartanohotelli sai paljolti nykyiseen asunsa. Parisuhteen kariuduttua Satulinnalle nimensä antanut Silvo joutui jättäytymään pois hotelliyrityksestä vuonna 2007.   

Hotellissa on pidetty presidentti Ahtisaaren isännöimä, Irakin konfliktin ratkaisuja etsivä salassa pidetty nelipäiväinen kokous. Nelosella nähdyn Vain Elämää -televisiosarjan useat tuotantokaudet on kuvattu Satulinnassa.

Satulinna siirtyi vuoden 2016 alusta Satulinna Resort Oy:n hallinnoimaksi Next Hotels -ketjulta. Entinen mielisairaalarakennus on yksityiskäytössä.

## Lähteet

## Aiheesta muualla
* Kartanohotelli Satulinna (satulinna.fi)
* http://www.nelonen.fi/ohjelmat/vain-elamaa 
* Satulinna ja Sataman Herkku yhdistävät voimansa (23.1.2020) (hirvensalmelainen.fi)
Pöyry (Hirvensalmi)

**Pöyry** on kylä Hirvensalmella Etelä-Savon maakunnassa. Se sijaitsee noin kolme kilometriä Hirvensalmen kirkonkylästä pohjoiseen Ryökäsveden luoteiskulmalla. Kirkonkylän asutus on tosin viime vuosikymmeninä levittäytynyt pitkälle kohti Pöyryä. 

Pöyryn maatalousmaisemat ovat Etelä-Savolle tyypillisiä perinteisine maatilojen rakennuksineen, rinnepeltoineen, kiviaitoineen, kaskimetsineen ja järvinäkymineen. Alue on luokiteltu maisemallisten ja kulttuurihistoriallisia arvojensa vuoksi maakunnallisesti arvokkaaksi rakannetun kulttuuriprinnön kohteeksi.  Esimerkiksi Jokelan tilan rakennusryhmä (kuten tilan riihi, aittarivi ja yksinäisaitta) kuvastaa talonpoikaista rakennusperinnettä vanhan kylätien varrella, viljelysten keskellä.

Pöyryn rakennuksista mainittakoon entinen Pöyryn kunnalliskoti eli vanhainkoti vuodelta 1928. Osittain kaksikerroksisen, uusklassismia edustavan rakennuksen suunnitteli helsinkiläinen arkkitehti Axel Mörne. Samaan kokonaisuuteen kuuluu entinen mielisairaalarakennus 1930-luvulta, aitta ja navetta. Kunnalliskoti oli suunniteltu 54 asukkaan ja mielisairaala 18 potilaan tarpeisiin. Asukkaat työskentelivät myös maatilana toimineessa kunnalliskodissa. Maatalous jatkui 1960-luvulle asti. Mielisairaalaosasto toimi vuoteen 1969 ja vanhainkoti vuoteen 1992 saakka. 2000-luvulla vanhainkodista muokattiin kartanohotelli Satulinna, joka on tullut tunnetuksi eriytyisesti suomalaisten kevyen musiikin laulajien tuotantoa toisten laulajien sovituksina esittelevästä Vain elämää -televisiosarjasta. Tyylillisesti kunnalliskodin rakennusta muistuttaa entinen, vuonna 1929 valmistunut Pöyryn koulu, jonka toiminta lakkautettiin vuonna 1970. Nykyään yksityiskäytössä oleva koulurakennus on suojeltu Pöyryn kunnalliskodin tavoin.

Kylän keskellä on kolmen tien risteys, jossa kantatie 429 erkanee kahdeksi kantatie 431:n haaraksi. Itäinen haara Otavantie johtaa Otavaan ja pohjoinen haara Joutsantie kohti Suonsalmea ja Leivonmäkeä. Kylän lähellä sijaitsevan Onttojenmäen huippu kohoaa noin 155 metriin merenpinnan tasosta. 

## Lähteet
Spyro: Season of Ice

**Spyro: Season of Ice** (Japanissa nimellä **Spyro Advance**, ) on Digital Eclipse Softwaren kehittämä ja Universal Interactive Studiosin julkaisema tasohyppelypeli. Peli on julkaistu vuonna  Game Boy Advancelle.

Peli kuuluu *[[Spyro (pelisarja)|Spyro]]* -sarjaan.

## Pelaaminen
Peli on tasohyppely, joka käyttää isometristä projektiota. Pelissä on yli 20 tasoa ja avattavia minipelejä.Pelissä on neljä eri maailmaa, joista jokaisessa on viisi tasoa.

## Vastaanotto
Peli on saanut GameSpotin arvostelussa arvosanaksi 7.5/10.

Peli on saanut IGN:n arvostelussa arvosanaksi 8/10.

## Myynti
Peli myi noin miljoona kappaletta ja tuotti noin 29 miljoonaa dollaria.

## Lähteet

## Aiheesta muualla
*
Lannistumaton Luke

**Lannistumaton Luke** (*Cool Hand Luke*) on Stuart Rosenbergin ohjaama elokuva vuodelta 1967. Sitä pidetään vankilaelokuvien klassikkona ja ohjaajansa merkkiteoksista parhaana.

Elokuva kuvaa yksilön tarinan lisäksi ryhmän käyttäytymistä. Kun vahva yksilön vapautta puolustava Luke murtuu, hän menettää samalla ryhmän arvostuksen.
 
## Juoni
Luke Jackson hajottaa muutaman parkkimittarin ja joutuu kahdeksi vuodeksi pakkotyölaitokseen, jossa vanginvartijat käyttävät despoottimaista valtaa. Luke kuitenkin päättää olla alistumatta.

## Näyttelijät

## Myöhempi arvostus
*Lannistumaton Luke* valittiin vuonna 2005 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Lähteet

## Aiheesta muualla
*American Film Institute
*
*Turner Classic Movies
*Allrovi
*Rotten Tomatoes
*Christ figure of Cool Hand Luke, Bigle Films Blog
Pille Raadik

**Pille Raadik** (s. 12. helmikuuta 1987) on virolainen jalkapalloilija. Hän edusti Naisten Liigassa pelaavaa Åland Unitedin joukkuetta 2011–2023. Hän on voittanut Suomen-mestaruuden vuosina 2013 ja 2020 sekä Suomen Cupin vuosina 2020, 2021 ja 2022.

Pille Raadik kuului myös Viron naisten maajoukkueen vakiopelaajiin. Hänet valittiin Viron vuoden parhaaksi naispelaajaksi vuonna 2012.

## Lähteet
*Viron jalkapalloliitto

### Viitteet

## Aiheesta muualla
*Pille Raadik UEFA:n sivuilla
Enija Anna Vaivode

**Enija Anna Vaivode** (s. 28. joulukuuta 1993) on latvialainen jalkapalloilija, joka edustaa Saksan 2. Bundesliigassa pelaavaa SC 13 Bad Neuenahria.

Vaivode on aikaisemmin pelannut kotimaansa lisäksi myös Suomessa, jossa hän esiintyi vuonna 2013 Naisten Liigassa GBK:n riveissä. Latvian naisten maajoukkueessa Vaivode teki debyyttinsä maaliskuussa 2011 Liettuaa vastaan.

## Lähteet
*Enija Anna Vaivode UEFA:n sivuilla

### Viitteet
Aleksandr Protopopov

**Aleksandr Dmitrijevitš Protopopov** (; 30. joulukuuta (J: 18. joulukuuta) 1866 Moskova – 27. lokakuuta 1918 Moskova) oli venäläinen poliitikko, joka toimi Venäjän keisarikunnan viimeisenä sisäministerinä lokakuusta 1916 maaliskuuhun 1917 ja epäonnistui helmikuun vallankumouksen tukahduttamisessa. Hän kuului oktobristeihin.

## Elämä ja ura
Protopopov kuului vanhaan yläluokkaiseen sukuun. Hän kävi kadettikoulun ja Nikolain ratsuväkiopiston ja palveli upseerina Henkikaartin ratsukrenatöörirykmentissä vuosina 1885–1890, kunnes vetäytyi palveluksesta esikuntaratsumestarina. Myöhemmin hänestä tuli suurmaanomistaja ja tehtailija, joka osallistui aktiivisesti zemstvolaitoksen toimintaan Simbirskin kuvernementissa. Hän sai 1908 kamarijunkkarin ja 1909 todellisen valtioneuvoksen arvonimen.

Protopopov valittiin vuonna 1907 Simbirskin alueelta niin sanottuun kolmanteen valtakunnanduumaan, jossa hän liittyi konservatiivisen oktobristipuolueen vasemmistosiipeen. Hänet valittiin myös neljänteen duumaan ja kesäkuussa 1914 sen varapuhemieheksi. Ensimmäisen maailmansodan aikana hän liittyi opposition vuonna 1915 perustamaan puolueliittoumaan edistykselliseen blokkiin. Helmikuussa 1916 Protopopov valittiin Simbirskin kuvernementin aatelismarsalkaksi. Hän johti vuonna 1916 Englannissa, Ranskassa ja Italiassa vieraillutta duuman valtuuskuntaa ja neuvotteli paluumatkallaan Tukholmassa saksalaisen agentin Warburgin kanssa erillisrauhan mahdollisuudesta Saksan ja Venäjän välillä. Palattuaan hän sai hyvän vastaanoton keisari Nikolai II:lta, keisarinna Aleksandralta ja munkki Grigori Rasputinilta.

Laajentaakseen hallituspohjaa taantumuksellisten hovipiirien ulkopuolelle Nikolai II nimitti Protopopovin Boris Stürmerin hallituksen sisäministeriksi 1. lokakuuta 1916. Protopopov oli kuitenkin kokematon hallinnollisissa tehtävissä, ja ryhtyessään hallitusvastuuseen hän menetti puoluetoveriensa luottamuksen. Pitkälle edennyttä kuppaa sairastanut Protopopov alkoi lisäksi osoittaa merkkejä henkisestä epävakaudesta ja lähentyi Rasputinia, jolla väitettiin olevan mystisiä parantajankykyjä. Nikolai II alkoi pian katua Protopopovin nimitystä, mutta keisarinna Aleksandra suojeli tätä. Protopopovista tuli keisarinnan ja Rasputinin suosikkina erittäin vihattu Venäjällä. Hän joutui myös naurunalaiseksi saavuttuaan duuman istuntoon teettämässään santarmiunivormussa.

Protopopov ei kyennyt lievittämään kaupunkeja sota-aikana vaivannutta elintarvikepulaa. Vallankumouksen puhjettua hän määräsi poliisit käyttämään kovia otteita mellakoiden tukahduttamisessa, mikä vain lisäsi yleistä tyytymättömyyttä ja levottomuuksia. Hän myös järjesti spiritistisen istunnon voidakseen kysyä neuvoja murhatulta Rasputinilta. Vallankumouksen jälkeen Protopopov vangittiin Pietari-Paavalin linnoitukseen. Bolševikkien noustua valtaan hänet siirrettiin Tagankan vankilaan Moskovaan ja ammuttiin lopulta salaisen poliisin Tšekan määräyksestä.

## Lähteet

## Aiheesta muualla

* Keisarikunnan viimeiset hetket. Tsaarivallan viimeinen sisäministeri kertoo nimityksestään ja toiminnastaan, Hakkapeliitta, 25.09.1934, nro 39, s. 26, Kansalliskirjaston digitaaliset aineistot
Kobolttinaakka

**Kobolttinaakka** (*Cyanolyca armillata*) on varisten heimoon kuuluva varpuslintu.

## Levinneisyys
Kobolttinaakkaa tavataan Kolumbiassa, Ecuadorissa ja Venezuelassa. Lajin populaatiota ei ole arvioitu, mutta lajia on kuvattu epätavalliseksi. Se on kuitenkin luokiteltu elinvoimaiseksi.

## Lähteet
E. W. Ponkala

**Erkki Wilho Ponkala**, kirjailijanimi *Nepo* (1862–1943) oli liikemies ja lahjoittaja. Hän toimi alkuun kansakoulunopettajana 1888–1906, sitten edellisenä vuonna perustetun Valistuksen toimitusjohtajana 1902–1906. Vuodesta 1927 hän toimi Suomen Maanviljelijäin Tehdas Oy:n toimitusjohtajana. Nimeään kantavan säätiön hän perusti  tukemaan itsekasvatusta edistävää kirjallisuutta ja taidetta.

## Julkaisut
**Asioimiskirjoituksen opas : kansakouluja ja itseopiskelua varten*, Valistus, 1905 (us. painoksia)
**Laskennon harjotuskirja kansakouluja varten*, [Tekijä], 1909
**Laskennon opetuksen käsikirja kansakouluja varten*, Valistus, 1910
**Työn merkitys*, [Tekijä], 1913
**Jalo oppi : omistetaan Suomen nuorisolle*, WSOY, 1922
**Uusi latu*, WSOY, 1922
**Uskontojen kehityksen pääpiirteet*, WSOY, 1926 

## Lähteet

## Kirjallisuutta
*Sinikka Kilpi: *Elämää kaksin käsin: E. W. Ponkala 1862–1943*, E. W. Ponkalan säätiö, 1993 

## Aiheesta muualla
*Kaija Isotalo: E. W. Ponkalan säätiöstä
Marko Suoste

**Marko Suoste** (s. 3. heinäkuuta 1971 Vaasa) on entinen suomalainen jalkapalloilija. 

Hän pelasi suurimman osan urastaan Vaasan Palloseurassa, jota Suoste edusti vuosina 1988–1999. Hän saavutti SM-hopeaa vuosina 1997 ja 1998. VPS:n lisäksi hän esiintyi Veikkausliigassa Tampere Unitedin ja FC Jazzin joukkueissa. Yhteensä Suosteelle kertyi 128 Veikkausliigaottelua, joissa hän teki 10 maalia.

Kaudella 2001 Suoste pelasi Ruotsin kolmanneksi korkeimmalla sarjatasolla IFK Hässleholmissa. Hän on toiminut myös FC Korsholmin valmentajana.

## Lähteet

## Aiheesta muualla
*Marko Suoste VPS:n sivuilla
Edistyksellinen blokki

**Edistyksellinen blokki** () oli Venäjän keisarikunnan neljännessä duumassa ensimmäisen maailmansodan aikana toiminut liberaalien ja maltillisten konservatiivisten puolueiden liittouma. Se pyrki painostamaan Venäjän johtoa uudistuksiin, jotka olisivat lisänneet kansalaisten luottamusta hallitukseen ja parantaneet sotamenestystä. Blokkiin kuuluneet puolueet pitivät hallussaan noin puolta duuman paikoista, ja sillä oli kannatusta myös valtakunnanneuvostossa ja paikallishallinnossa. Merkittävimmät  blokkiin kuuluneet ryhmät olivat progressistit, oktobristit ja kadettipuolue.

Edistyksellinen blokki muodostettiin elokuussa 1915, ja sen johtajana toimi kadettipuolueen johtaja Pavel Miljukov. Blokin 7. syyskuuta (J: 25. elokuuta) 1915 julkistetussa ohjelmassa vaadittiin tsaari Nikolai II:a nimittämään kansalaisten luottamusta nauttiva ja parlamentaarinen hallitus. Ohjelmassa vaadittiin myös kansallisia ja uskonnollisia vähemmistöjä sortavan politiikan lopettamista. Tsaari kuitenkin reagoi ohjelmaan määräämällä duuman istuntokauden keskeytettäväksi 16. (3.) syyskuuta 1915. Vuoden 1916 aikana edistyksellisen blokin näkemys Venäjän hallituksesta muuttui koko ajan entistä kriittisemmäksi. Helmikuun vallankumouksen aikana blokin jäsenet valitsivat 12. maaliskuuta (27. helmikuuta) 1917 duuman väliaikaisen komitean, joka nimitti Venäjän väliaikaisen hallituksen kolme päivää myöhemmin.

## Lähteet

## Aiheesta muualla
*«Прогрессивный блок» Большая российская энциклопедия
Pontuksen sillat

**Pontuksen sillat** on oletettavasti Pontus De La Gardien mukaan kansanomaisen nimityksensä saaneiden suoportaiden (toisena nimityksenä porrassilta eli telatie) nimitys. Sillat sijaitsevat entisessä Viipurin läänissä ja Pohjois-Karjalassa. Myöhemmin nimitys on muuttunut tarkoittamaan hiisien ja jättiläisten tapaisia taruolentoja, ja usein nimi liittyy muiden muinaisjäännösten ja omituisten luonnonmuodostumien kansanomaiseen nimistöön, kuten Pontuksen tiet ja kivet sekä Pontuksen kaivannot.

## Lähteet
Marko Björs

**Marko Björs** (s. 1. toukokuuta 1969 Vaasa) on suomalainen kouluratsastaja ja ratsastusvalmentaja. Hän toimii tällä hetkellä Suomen kouluratsastusmaajoukkueen valmentajana.

Björs on työskennellyt myös muun muassa mallina sekä ollut vihreiden ehdokkaana vuoden 2007 eduskuntavaaleissa. Vuodesta 2012 lähtien hän on toiminut yrittäjänä Helsingissä Ruskeasuon ratsutallilla.

Björs ilmoitti tammikuussa 2020 aloittaneensa liikunnan ja valmennuksen ammattitutkinnon suorittamisen. Keväällä 2022 hän juonsi tv-ohjelmaa Rakkauden seikkailu, jossa etsitään hänelle miespuolista kumppania.

## Saavutukset
*Kouluratsastuksen Suomen mestaruus 1997

## Muut tuotokset
Marco Björs on suunnitellut Kultajouselle Laukka-nimisen koru- ja kellosarjan.

## Aiheesta muualla
*https://laukkacollection.fi/
* Marko Björs lähti etsimään itselleen miestä julkisesti uuteen tv-ohjelmaan – kertoo nyt, miten pani alkuun vastaan, kunnes Aira Samulin sanoi suorat sanat

## Lähteet
Liz Torres

**Elizabeth ”Liz” Torres** (s. 27. syyskuuta 1947) on yhdysvaltalainen näyttelijä ja laulaja. Hän syntyi ja kasvoi Bronxissa, jonne hänen vanhempansa olivat muuttaneet Puerto Ricosta.

Torres aloitti näyttelemisen ja laulamisen paikallisessa pubissa ystävänsä Bette Midlerin kanssa. *[[The Tonight Show|Tonight Show'n]]* tuottaja löysi hänet sieltä ja kutsui ohjelmaansa tekemään standup-komiikkaa.

Torres on esiintynyt monissa tv-ohjelmissa. Vuonna 2007 hän esiintyi Wilhelmina Slaterin taloudenhoitajana sarjassa *[[Ruma Betty]]*. Vuonna 2009 hän esiintyi jakson verran sarjassa *[[Täydelliset naiset]]* Connie Solisin (Carlosin täti) roolissa.

Torees oli Emmy- ja Golden Globe -ehdokkaana tv-sarjassa *The John Larroquette Show* näyttelemästään Mahalia Sanchezin roolista.

Torres on naimisissa elokuvatuottaja Pete Locken kanssa.

## Lähteet
Anne Nielsen

**Anne Maria Nielsen** (Nielsen-Pasanen, s. 10. elokuuta 1955 Kuopio) on suomalainen näyttelijä. Hän on myös toinen vuonna 1985 perustetun Teatteri Vantaan perustajajäsenistä. Nielsen on näytellyt useissa 1980-luvun televisioelokuvissa. Hänet on nähty myös MTV3:n menestyssarjoissa *[[Ruusun aika]]* sairaanhoitajan ja yöhoitajan rooleissa sekä viimeisimpänä *[[Salatut elämät|Salatuissa elämissä]]* Anita Pajuniemen roolissa huhtikuussa 2013 sekä uudelleen syksyllä 2017.

Vantaan kaupunki myönsi Ansioituneen taiteilijan palkinnon Nielsenille marraskuussa 2025. Palkinto myönnetään Vantaalla vakituisesti asuvalle, taiteellisen lahjakkuutensa osoittaneelle taiteilijalle.

Nielsen on naimisissa oopperalaulaja Matti Pasasen kanssa ja he asuvat Vantaalla. Parin esikoinen on laulaja-lauluntekijä Kanerva.

## Filmografia
### Elokuvat ja televisioelokuvat

### Televisiosarjat

## Lähteet
Aleksanteri I (Serbia)

**Aleksanteri I** (; 14. elokuuta (J: 2. elokuuta) 1876 Belgrad – 11. kesäkuuta (J: 29. toukokuuta) 1903 Belgrad) oli Serbian kuningas vuosina 1889–1903. Itsevaltainen hallitsemistapa teki hänet epäsuosituksi ja lopulta hänet murhattiin. Aleksanteri oli viimeinen  Obrenović-sukuinen Serbian hallitsija.

## Elämäkerta

Aleksanteri oli Serbian ruhtinaana ja sittemmin kuninkaana toimineen Milan I:n ainoa lapsi. Vanhempiensa eroprosessin yhteydessä hän oli 1886–1888 äitinsä Natalija Obrenovićin hoivissa, mutta hänet palautettiin sen jälkeen oikeuden määräyksellä isälleen. Kuningas Milan luopui kruunusta alaikäisen poikansa hyväksi 6. maaliskuuta 1889 ja nimitti holhoojahallituksen johtamaan maata. Aleksanteri hajotti holhoojahallituksen 13. huhtikuuta 1893. Valtaan tultuaan hän vieraannutti nopeasti useimmat kannattajansa syrjäyttämällä suositun radikaalipuolueen hallituksesta, kumoamalla vuonna 1894 viisi vuotta aiemmin säädetyn liberaalin perustuslain ja palauttamalla vanhoillisemman vuoden 1869 perustuslain sekä kutsumalla vuonna 1897 ulkomaille vetäytyneen isänsä takaisin Serbiaan asevoimien komentajaksi. Hän myös rajoitti lehdistön- ja yhdistymisvapautta vaientaakseen itseensä kohdistuneen arvostelun. Nämä toimet lisääntyivät Milaniin 1899 kohdistetun epäonnistuneen murhayrityksen jälkeen.

Vuonna 1900 Aleksanteri ilmoitti vastoin isänsä ja neuvonantajiensa mielipidettä naivansa rakastajattarensa Draga Mašinin, joka oli hänen äitinsä entinen hovineiti ja böömiläisen insinöörin leski. Kuninkaan suosio laski tämän seurauksena entistäkin alemmas ja Serbian hallitus erosi vastalauseena hankkeelle. Lepyttääkseen mielialoja Aleksanteri joutui vuonna 1901 hyväksymään uuden, liberaalimman perustuslain. Vuonna 1903 hän peruutti perustuslain voimassaolon muutaman tunnin ajaksi voidakseen antaa sen vastaisia säädöksiä. Epäsuosio kasvoi entuudestaan, kun Aleksanterin väitettiin suunnittelevan vaimonsa veljen julistamista kruununperilliseksi. Lopulta joukko armeijan johtajia teki sotilasvallankaappauksen, jonka yhteydessä Aleksanteri vaimoineen surmattiin palatsissaan. Vallanvaihdokseen suhtauduttiin Serbiassa pääosin myönteisesti. Syrjäytetty Obrenovićin hallitsijasuku ei enää koskaan palannut valtaan, sillä uudeksi hallitsijaksi nostettiin kilpailevan Karađorđevićin suvun päämies Petar Karađorđević nimellä Pietari I.

Aleksanteri I:n valtakauden myönteisiä saavutuksia olivat Serbian taloudellisen tilanteen paraneminen ja armeijan uudistaminen. Hän yritti myös parantaa maansa kansainvälistä asemaa ajamalla Balkanin liiton uudistamista.

## Lähteet

## Aiheesta muualla
Gabriel Poppius

**Gabriel Poppius** (12. joulukuuta 1770 Juva – 3. tammikuuta 1856 Tukholma) oli suomalaissyntyinen virkamies, joka toimi Ruotsin kauppakollegion presidenttinä sekä korkeimman oikeuden ja valtioneuvoston jäsenenä.   

Poppiuksen vanhemmat olivat rovasti Henrik Poppius ja Katariina Nylander ja puoliso vuodesta 1809 Anna Gustava Hochschild (k. 1849). Poppius tuli ylioppilaaksi vuonna 1786 ja harjoitti lainopillisia opintoja Turun akatemiassa. Virkauran hän aloitti vuonna 1792 tuomarina Savossa, Turun hovioikeuden notaari hänestä tuli vuonna 1795. Poppiuksesta tuli vuonna 1799 Ylä-Satakunnan tuomari, ja vuonna 1801 hänet kutsuttiin Tukholmaan oikeusrevisioon Suomen maanjakoasioiden esittelijäksi. Vuodesta 1805 hän oli jäsen valtakunnan yleisten asioiden valmistelukunnassa ja vuonna 1809 hänestä tuli oikeusneuvos. Vuonna 1826 Poppiuksesta tuli kauppakollegion presidentti. Hallituksen jäsen hän oli vuosina 1833–1836 ja maanviljelysakatemian johtaja vuosina 1838–1851. Ruotsin tiedeakatemian jäsen Poppius oli vuodesta 1827 ja kolmeen otteeseen sen puheenjohtaja. Serafiimiritariksi Poppius nimitettiin 1843, lainopin kunniatohtoriksi hänet oli vihitty Uppsalassa jo 1818.

## Lähteet
Sistan ja Balutšistanin maanjäristys 2013

**Sistan ja Balutšistanin maanjäristys 2013** tapahtui 16. huhtikuuta 2013 kello 15:44 paikallista aikaa Sistan ja Balutšistanin provinssissa Iranissa lähellä Pakistanin rajaa ja Khashin kaupunkia.

Vaikka järistyskeskus oli Iranin puolella, Pakistanissa ilmoitettiin enemmän tuhoja: 35 kuollutta, 150 loukkantunutta ja 4 000 tuhoutunutta taloa.

## Lähteet
Nagykanizsa

**Nagykanizsa**, myös **Kanizsa** ( ) on noin 47&nbsp;300 asukkaan kaupunki läntisessä Unkarissa Zalan läänissä lähellä Kroatian ja myös Slovenian rajaa ja toisaalta Balatonjärveä.

Kaupunki on ollut vuosisatoja jollei enemmänkin tärkeänä liikenteen ja kaupan solmukohtana Adrianmeren ja Alppien sekä lisäksi Unkarin alangon ja Budapestin välillä. Paikalla on suoritettu arkeologisia kaivauksia roomalaisajalta. Keskiajalla paikalla oli kansallisesti merkittävä linnoitus. Se oli myös eurooppalaisten etuvartio ottomaaneja vastaan. Nimi Kanizsa juontuu slaavilaisten kielten sanasta *knjaz*, joka tarkoittaa ruhtinasta. Nimi on mainittu asiakirjoissa jo 1245, jolloin Kanizsain suvulla oli linnoitus joen saaressa. Turkkilaisten armeija valloitti linnoituksen vuonna 1600, ja Tiryaki Hasan Pasha voitti piirittävät Ferdinand II:n joukot ottomaanien ja Habsburgien välisen sodan aikana ja korotettiin visiiriksi. 1700-luvun alussa Kiszkanizan esikaupunkiin muutti saksalaista ja serbokroatialaista väestöä. Turkkilaisten jouduttua väistymään Wienin sotaneuvosto päätti hävittää linnoituksen strategisesti tarpeettomana.

Kanizsan olut on Unkarin tunnetuimpia. General Electricin, aiemmin Tungsramin hehkulampputehdas on maailman mitassa merkittävä.

## Lähteet

## Aiheesta muualla

*Kaupungin verkkosivusto
Kannusjärvi (Hamina)

**Kannusjärvi** on kylä Haminassa, entisen Vehkalahden kunnan alueella. Kylässä on vuonna 1974 valmistunut koulu ja päiväkoti. Haminan seurakunnalla on Kannusjärvellä kaksi leirikeskusta, Markkula ja Vehkarinne.

## Historia
Kannusjärven ja muiden Vehkalahden kylien alueelta on tehty kivikautisia löytöjä, jotka kertovat ihmisen toiminnasta alueella esihistoriallisena aikana. Kannusjärvelle asutus vakiintui keskiajalla, kun alueen korpimaille muutti karjalaisväestöä Lapveden seudulta asumaan.

Kannusjärvi tuli liitetyksi Vehkalahden hallintopitäjään 1500-luvulla verotuksen tarkistusten yhteydessä, kun maakirjajärjestelmä syntyi osana Ruotsin kuningas Kustaa Vaasan hallinnollisia uudistuksia. Kannusjärven rajat jakokunnan ulkopuolisiin kyliin olivat pitkään epätarkat ennen isojakoa. 

Kannusjärven maatalouden rakenne poikkesi 1600-luvulla muusta Vehkalahdesta siltä osion, että kaskeamisella oli huomattavan merkittävä asema kannusjärveläisten toimeentulossa. Vuoden 1620 karja- ja kylvöluettelosta käy ilmi, että yli 42&nbsp;% Kannusjärven viljoista saatiin kaskista. Epätarkkojen rajojen ja vakiintumattomien hallintaoikeuksien vallitessa 1500- ja 1600-luvuilla alueen kaskisaloista käytiin kilpailua, mikä synnytti käräjillä selviteltäviä kiistoja niin kyläläisten kuin myös seudun kyläkuntien kesken. Peltoviljelyyn siirtyminen oli Kannusjärvellä verrattain hidasta, mikä johtui asutuksen katkonaisesta yleiskehityksestä ja tilojen autioitumisesta, johon vaikuttivat erityisesti 1500-luvun lopun sota-aika, 1600-luvun alun ja lopun kadot sekä Viroon muutto. Kannusjärveläiset talonpojat hoitivat 1600-luvulla itse tuotteidensa markkinoinnin, harjoittivat talonpoikaispurjehdusta ja kävivät kaupparetkillä Virossa asti.

## Lähteet

## Kirjallisuutta
* Suurnäkki, Ilmo: *Elämää kylissä: Kannusjärven-Kitulan kyläkirja.* Omakustanne 2021.
## Aiheesta muualla
* Kannusjärven-Kitulan kylätoimikunnan kotisivut
Milan

**Milan** voi tarkoittaa ainakin seuraavia:

* Milan, italialaisen Milanon kaupungin nimi esimerkiksi englannin kielessä
* Milan, kylä Ohion osavaltiossa Yhdysvalloissa
* MILAN, panssarintorjuntaohjusjärjestelmä
* Mercury Milan, automalli
* AC Milan, milanolainen jalkapalloseura
* *[[Milan (vuoden 1967 elokuva)|Milan]]*, intialainen elokuva vuodelta 1967
* Inter Milan, milanolainen jalkapalloseura

## Ihmisiä
* Milan, etunimi useissa slaavilaisissa kielissä
* Milan Obrenović II (1819–1839), Serbian ruhtinas
* Milan I (1854–1901), Serbian kuningas
; Milan sukunimenä:
* Annica Milán, suomalainen laulaja ja musikaaliesiintyjä
* Irina Milan (s. 1947), suomalainen näyttelijä, laulaja ja sanoittaja
* Jonathan Milan (s. 2000), italialainen rata- ja maantiepyöräilijä, olympiavoittaja ja maailmanmestari
* Luis de Milán (1500–1561), espanjalainen säveltäjä
; Milan taiteilijanimenä:
* Nelli Milan (oik. Nelli Tapaninen, s. 1989), suomalainen laulaja ja lauluntekijä
Tukang besin kieli

**Tukang besi** on malaijilais-polynesialainen kieli, jota puhutaan Tukangbesi-saarilla Sulawesin kaakkoisosassa Indonesiassa. Kieli jakautuu kahteen päämurteeseen: pohjois-tukangbesiin (120 000 puhujaa) ja etelä-tukangbesiin (130 000). 70-75% näiden kahden murteen sanastosta on samaa.

Pohjois-tukangbesissä on 25 konsonanttia ja 5 vokaalia. Mukana on myös kaksi implosiivia eli imuäännettä ([ɓ] ja [ɗ̪]), jotka ovat harvinaisia maailman kielissä. Koronaalisille klusiileille ([p], [b], [t̪], [d̪], [k], [ɡ]) sekä [s]-äänteelle on nasalisoituneita vastineita ([mp], [mb], [n̪t̪], [n̪d̪], [ŋk], [ŋɡ], [n̪s̪]), jotka eivät ole konsonanttiyhtymiä vaan erillisiä foneemeja.

## Lähteet
Spyro 2: Season of Flame

**Spyro 2: Season of Flame** on Universal Interactive Studiosin julkaisema ja Digital Eclipsen Game Boy Advancelle kehittämä tasohyppelypeli. Se julkaistiin Pohjois-Amerikassa ja PAL-maissa vuonna 2002. Toisin kuin GBA:n ensimmäinen Spyro-peli, tätä ei julkaistu tuntemattomasta syystä Japanissa. Pelissä ohjataan myös Sheila kengurua ja Agent 9 apinaa.

*Spyro 2: Season of Flame* on Spyro-pelisarjan viides osa sekä jatkoa *lle*. Pelin tarina keskittyy siihen kun *ista* tutut Rhynocit sieppaavat Dragon Realmin tulikärpäset, joka aiheuttaa puolestaan sen että lohikäärmeet menettävät kykynsä syökseä tulta. Pelin päähahmon, Spyro the Dragonin, täytyy pelastaa sudenkorennot ja ottaa selville kuka on syyllinen näiden kaappaamiseen. Peli sai yleisesti ottaen myönteisiä arvioita arvostelijoilta, joista monet pitivät peliä parempana kuin *Spyro: Season of Icea*, vaikka peliä kritisoitiin sen "hankalasta" ohjattavuudesta.

## Lähteet
Ettelbréck

**Ettelbréck** (; ) on kaupunki Luxemburgissa, Diekrichin kantonissa. Vuoden 2021 arvion mukaan kaupungissa oli noin 9&nbsp;250 asukasta, kun vuoden 2011 väestönlaskennassa asukkaita oli noin 7&nbsp;800. Kaupunki on maan pohjoisosan koulutuksellinen ja lääketieteellinen keskus.

Kaupungissa sijaitsee Pyhän Annan nimeä kantava tyttöjen sisäoppilaitos, joka on perustettu 1852, sekä valtiollinen maatalousoppilaitos, joka on perustettu 1883. Keskussairaala perustettiin 1855 ja se toimii nykyään neurologis-psykiatrisena osastona. Ranskaan natsimiehitystä paennut luxemburgilainen kommunistipoliitikko Louis Charles Marx perusti kaupunkiin kirurgisen sairaalan 1936, joka avattiin uudelleen ranskankielisellä nimellä *Nouvel Hôpital St Louis* vuonna 2003. 

Toisessa maailmansodassa Saksa valtasi Ettelbréckin 10. toukokuuta 1940. Yhdysvaltojen joukot vapauttivat kaupungin 11. syyskuuta 1944. Saksa valtasi sen takaisin 10. joulukuuta, mutta vihdoin Ardennien taistelussa liittoutuneet voittivat 25. joulukuuta yhdysvaltalaisen kenraali George S. Pattonin johdolla. 

Kaupunkiin on avattu George S. Pattonin museo. Maan kansallislaulu Ons Heemecht (*Kotimaamme)* on laulettu julkisesti ensi kerran Ettelbréckissä vuonna 1864. Jalkapallojoukkue on FC Etzella Ettelbruck.

## Lähteet

## Aiheesta muualla
Karađorđević

**Karađorđević** on serbialainen hallitsijasuku, joka hallitsi Serbian ruhtinas- ja kuningaskuntaa sekä sittemmin Jugoslaviaa vuosina 1842–1858 ja 1903–1945.

Suku polveutuu kapinajohtaja Karađorđesta. Ensimmäinen sukuun kuulunut hallitsija oli hänen poikansa Aleksanteri Karađorđević, joka toimi Serbian ruhtinaana vuosina 1842–1858. Hänen jälkeensä valta siirtyi lähes puoleksi vuosisadaksi takaisin kilpailevalle Obrenovićin suvulle.

Karađorđevićit palasivat valtaan kuninkaina vuonna 1903, minkä jälkeen hallitsijoina toimivat Pietari I (1903–1921), Aleksanteri I (1921–1934) ja Pietari II (1934–1945). Serbian kuningaskunnan seuraajaksi syntyi 1918 Serbien, Kroaattien ja Sloveenien kuningaskunta, jonka nimi muutettiin vuonna 1929 Jugoslaviaksi. Monarkia lakkautettiin toisen maailmansodan jälkeen vuonna 1945. Suku oli vuodesta 1941 alkaen pitkään maanpaossa.

Pietari II:n poika, kruununprinssi Aleksandar Karađorđević palasi Serbiaan vuonna 2001 ja sai takaisin suuren osan suvun entisestä maa- ja muusta omaisuudesta. Hän asuu nykyään entisessä kuninkaallisessa palatsissa Belgradissa.

## Lähteet

## Aiheesta muualla

* Kahden kuningassuvun taistelu vallasta, Hakkapeliitta, 13.11.1934, nro 46, s. 20, Kansalliskirjaston digitaaliset aineistot
Dikrech

**Dikrech** () on kaupunki Luxemburgissa samannimisessä kantonissa. Vuoden 2025 alun virallisen arvioiden mukaan kaupungissa on noin 7&nbsp;336 asukasta, kun vuoden 2011 väestönlaskennassa asukkaita oli 7&nbsp;143. Kaupungin keskusta on ollut kokonaan jalankulkuvyöhykettä vuodesta 1977. Kaupungissa on panimo ja klassillinen lyseo. Siellä on myös alueellinen valtiollisen poliisin päämaja. Dikrechissä sijaitsee myös Luxemburgin sotahistorian kansallismuseo. Toisen maailmansodan lopulla länsiliittoutuneiden, nimenomaan Yhdysvaltojen joukot ylittivät Sauerjoen juuri Dikrechissä.

Eurocross, IAAF:n luokittelema maastojuoksutapahtuma järjestetään vuosittain Dikrechissä.

Dikrechissä aasi () on tunnettu kaupungin symbolina jo yli 200 vuoden ajan, mutta miksi juuri itsepäinen aasi, on edellen epäselvää. Symbolin voi nähdä keikkuvan paikallisen kirkontornin huipullakin. Maskottia kutsutaan joskus hellittelynimellä *Louis*.

## Lähteet

## Aiheesta muualla
Obrenović

**Obrenović** oli serbialainen hallitsijasuku, joka hallitsi Serbian ruhtinas- ja kuningaskuntaa vuosina 1815–1842 ja 1860–1903. Sukuun kuuluivat hallitsijat Miloš Obrenović I (1815–1839 ja 1858–1860), Milan Obrenović (1839), Mikael Obrenović (1839–1842 ja 1860–1868), Milan I (1868–1889) sekä Aleksanteri I (1889–1903). Milan I otti vuonna 1882 itselleen Serbian kuninkaan arvon. Obrenovićin suku sammui Aleksanteri I:n murhaan vuonna 1903, minkä jälkeen kilpaileva Karađorđevićin suku palasi valtaan.

## Lähteet

## Aiheesta muualla

* Kahden kuningassuvun taistelu vallasta, Hakkapeliitta, 13.11.1934, nro 46, s. 20, Kansalliskirjaston digitaaliset aineistot
Test Drive (videopeli)

**Test Drive** on Distinctive Softwaren kehittämä ja Accoladen julkaisema ajopeli. Peli julkaistiin Amiga, Amstrad CPC, Apple II, Atari ST, Commodore 64 ja DOSille vuonna . Peli on *[[Test Drive]]* -sarjan ensimmäinen peli.

## Pelaaminen
Pelin tavoitteena on ajaa vuoristoinen reitti mahdollisimman nopeasti, jonka mukaan saa pisteitä. Pelaajan on väistettävä muita tiellä liikkuvia autoja ja varottava rotkoon tai vuorenseinämään ajamista.
Pelissä autoa ohjataan joystickilla tai näppäimistöllä. Tiellä olevat öljyläikät sotkevat tuulilasin ja kuopat vaikuttavat ajamiseen. Liikennevalvonnan kohdalla pelaaja voi hidastaa, jossa menettää pisteitä, tai yrittää ajaa pakoon.

Pelaaja valitsee viidestä eri superautosta:
* Lamborghini Countach
* Ferrari Testarossa
* Lotus Esprit Turbo
* Porsche 911 Turbo (930)
* Chevrolet Corvette (C4)

## Vastaanotto
Pelin Amiga-versio on saanut *[[Commodore User]]* -lehden arvostelussa arvosanaksi 7/10.

## Lähteet

## Aiheesta muualla
* 
*
Geir Suursild

**Geir Suursild** (s. 13. lokakuuta 1994 Pärnu) on virolainen soutaja. Hän kilpaili vuoden 2012 kesäolympialaisissa Lontoossa ja jäi siellä miesten pariairokaksikossa 13. sijalle yhdessä Jüri-Mikk Udamin kanssa.

## Lähteet
Pesäpallon suomensarja 1954

**Pesäpallon [[Suomensarja (pesäpallo)|suomensarja]]** pelattiin kymmenennen kerran kaudella 1954. Sarjan mestaruuden voitti Ilmajoen Kisailijat. Muut nousijat olivat Helsingin Pallo-Toverit ja Nurmon Jymy.

## Runkosarja

### Itälohko

### Etelälohko

### Länsilohko

### Kaakkoislohko

### Lounaislohko

Loimaan Palloilijat 2 putosi, koska seuran 1-joukkue putosi mestaruussarjasta.

### Sisä-Suomen lohko

### Lapin lohko

1 VKV luovutti.

### Pohjoislohko

## Loppuottelut

Ensimmäisessä vaiheessa lohkovoittajat jaettiin kahteen ryhmään maantieteellistä jakoa noudattaen.

### Pohjoiset markkinat

Pelattiin Veitsiluodossa 4.-5. syyskuuta.

### Eteläiset markkinat

Pelattiin Jyväskylässä 4.-5. syyskuuta.

### Kakkosmarkkinat

Nousukarsinnan toinen vaihe pelattiin Ilmajoella 18.-19. syyskuuta.

Ilmajoen Kisailijat ja Helsingin Pallo-Toverit nousivat suoraan mestaruussarjaan. Oulun Pyrintö jatkokarsintaan.

### Kolmosmarkkinat

Pelattiin Oulussa 25. -26. syyskuuta. Mukaan kelpuutettiin suomensarjan lopputurnauksen 3. sijoittunut Oulun Pyrintö sekä niiden lohkojen toiseksi sijoittuneet, joiden voittajat nousivat kakkosmarkkinoilta Mestaruussarjaan. 

Nurmon Jymy nousi kolmantena joukkueena Mestaruussarjaan kaudeksi 1955.

## Lähteet

* http://www.mrasilainen.com/
* Matti Salminen: Pesäpallo 1954
Spyro: Adventure

**Spyro: Adventure** (Pohjois-Amerikassa **Spyro: Attack of the Rhynocs**) on Pohjois-Amerikassa ja Euroopassa vuonna 2003 Game Boy Advancelle julkaistu tasohyppelypeli. Kuten Spyro 2: Season of Flame, tätä peliä ei myös julkaistu Japanissa. Tämä oli Spyro-pelisarjan ensimmäinen peli, joka ei sisältänyt elämäjärjestelmää sekä kolmas peli joka julkaistiin Game Boy Advancelle.

## Lähteet
Lyhytkirurgia

**Lyhytkirurgia** (lyhenne lyhki) tarkoittaa lääketieteellistä hoitomuotoa, jossa leikkaushoito annetaan mahdollisimman lyhyen hoitojakson aikana. Hoito voidaan antaa jopa vajaassa vuorokaudessa ja silloin puhutaan päiväkirurgiasta.

## Lähteet
Eden Games

**Eden Games** (tunnettu **Eden Studiosina** vuoteen 2003) oli videopelistudio. Vuonna 2002 yritys myytiin Infogrames Groupille. Sen tuotantoon kuuluvat *[[V-Rally (pelisarja)|V-Rally]]*-sarja ja vuonna 2006 julkaistu *[[Test Drive Unlimited]]*.

## Lähteet

## Aiheesta muualla
* Profiili MobyGamesissä
Karađorđe

**Karađorđe** (”Musta Yrjö”, syntyjään  ; 14. marraskuuta (J: 3. marraskuuta) 1762 Viševac – 25. heinäkuuta (J: 13. heinäkuuta) 1817 Radovanje) oli serbialainen kapinajohtaja, joka johti serbien itsenäisyystaistelua osmanien valtaa vastaan vuosina 1804–1813. Hän oli myös Karađorđevićin dynastian perustaja.

Karađorđe oli lähtöisin talonpoikaisesta perheestä ja vietti nuoruutensa siko- ja vuohipaimenena. Hän muutti vuonna 1787 Itävaltaan ja soti Itävallan armeijassa italialaisia ja turkkilaisia vastaan. Itävallan–Turkin sodan loputtua hän asettui asumaan Serbian Topolaan ja elätti itsensä karjakauppiaana. Kun serbit vuonna 1804 nousivat turkkilaisia janitsaareja vastaan, he valitsivat Karađorđen johtajakseen. Sulttaani Selim III hyväksyi janitsaarien kukistamisen, sillä hän piti näitä kapinallisina. Menestys kuitenkin innoitti serbit vaatimaan itsehallintoa, mihin sulttaani ei enää suostunut. Tämän seurauksena Karađorđe aloitti vuonna 1805 itsenäisyyssodan. Taitavalla sissisodankäynnillä hän onnistuikin karkottamaan turkkilaiset Serbiasta ja maa itsenäistyi väliaikaisesti. Vuonna 1808 hyväksyttiin Serbian ensimmäinen perustuslaki ja Karađorđe nimitettiin maan valtionpäämieheksi nimikkeellä ”Serbian ylin perinnöllinen johtaja”.

Vuodesta 1807 sodassa Turkkia vastaan ollut Venäjä toimi Serbian liittolaisena, mutta sen tuki Serbian itsenäisyydelle oli lähinnä muodollinen. Vuonna 1810 serbit ja venäläiset voittivat yhteisvoimin turkkilaiset Varvarinin ja Loznican taisteluissa, mutta Napoleonin hyökättyä Venäjälle vuonna 1812 Venäjä solmi pikaisesti Turkin kanssa rauhan, joka ei antanut kunnollisia takeita Serbian itsenäisyyden säilymiselle. Turkkilaiset hyökkäsivätkin pian Serbiaan ja valloittivat maan takaisin vuonna 1813. Karađorđe pakeni Itävaltaan. Miloš Obrenović käynnisti vuonna 1815 Serbiassa uuden kapinan turkkilaisia vastaan, mutta hän piti Karađorđea kilpailijanaan eikä sallinut tämän palata maahan. Karađorđe palasi kuitenkin Venäjän kautta salaa Serbiaan tarkoituksenaan johtaa uutta kansannousua kreikkalaisten tuella. Hänet murhattiin nukkuessaan Obrenovićin käskystä, joka lisäksi määräsi Karađorđen pään lähetettäväksi sulttaanille Konstantinopoliin. Karađorđevićin ja Obrenovićin sukujen suhteet olivat tämän jälkeen pitkään vihamieliset, mikä vaikutti merkittävästi Serbian politiikkaan.

Karađorđen poika Aleksanteri Karađorđević oli Serbian ruhtinaana vuosina 1842–1858, mutta hänen syrjäyttämisensä jälkeen Obrenovićit palasivat valtaan vuoteen 1903 asti.

## Lähteet

## Aiheesta muualla